EkBass/fiwiki-20250220-pages-articles huggingface dataset:
Erinykset

Erinykset tai erinyit () ovat kreikkalaisessa mytologiassa verikoston kostottaria. Roomalaisessa mytologiassa heitä kutsuttiin fuurioiksi – raivottariksi. Iliaassa annettu vala luo heidät, jotka maan alla rankaisevat niitä, jotka väärän valan vannovatHomeros: "Ilias", iii, xix. Niinpä erinykset ovatkin yksinkertaisesti valan vannomiseen liittyviä itselle langetetun kirouksen ruumiillistumiaWalter Burkert (1985), Greek Religion, ISBN 0-674-36280-2.. Toisaalta myös luonnonlaki- ja moraalirikoksen uhri, joka halusi kostoa tekijälle, pystyi kääntymään erinyksien puoleen hakiessaan apua jumalilta. Erinyksien on kerrottu saaneen alkunsa veritipoista, jotka syntyivät Kronoksen kuohitessa sirpillä isänsä Uranoksen. Heidät kuvailtiin kammottaviksi naisiksi, joilla oli siivet ja käärmeitä hiuksissaan ja käsivarsissaan. Päällään heillä oli joko surukaapu tai lyhyt hame, ja jaloissaan heillä oli metsästäjättären kengätTheoi Project: "Erinyes". Vaikka varhaisimmissa kirjoituksissa erinyksiä ei henkilöity tai edes heidän määräänsä rajattu, jotkut myöhemmät kirjailijat kuten Vergilius rajoittavat heidät kolmeenVergilius: "Aeneis", xii: Alekto, Megaira ja TeisifoneOrfeuksen hymni, 68. Heidän kostonsa toteutui useissa eri muodoissa, kuten raastavana hulluutena, tauteina, tuhona ja kollektiivisissa tapauksissa jopa nälänhätänä ja puutteena. Koston sovittaminen edellytti puhdistautumisrituaalia tai sovitustekoa. Aiskhyloksen tragediassa Eumenidit kerrotaan, kuinka Oresteen tapettua äitinsä ja tämän rakastajan, erinykset ajavat häntä takaa. Pallas Athene järjestää hänelle oikeudenkäynnin Ateenassa, jossa tuomarien äänet menevät tasan ja Orestes vapautetaan rangaistuksesta. Samalla erinyksille annetaan eufemismi eumenidit, ”hyväntahtoiset”.Aiskhylos: Eumenidit (engl. käännös) == Lähteet == == Aiheesta muualla == Luokka:Kreikkalaisen mytologian taruolennot
Finidi George

Finidi George (s. 15. huhtikuuta 1971 Port Harcourt, Nigeria) on nigerialainen entinen jalkapalloilija, pelipaikaltaan keskikenttäpelaaja. Edustettuaan kotimaassaan Sharks Port Harcourtia ja Calabar Roversia Finidi tuli Eurooppaan Amsterdamin Ajaxiin ja voitti joukkueessa pelaamiensa kolmen kauden aikana kolme Alankomaiden mestaruutta ja Mestarien liigan vuonna 1995. Sittemmin hän edusti urallaan myös Real Betisiä (1996–2000), kahteen otteeseen RCD Mallorcaa (2000–2001 ja 2003–2004) ja Ipswichiä (2001–2002). Hän ilmoitti lopettavansa uransa elokuussa 2004. Nigerian maajoukkueessa Finidi pelasi 46 ottelua ja teki kahdeksan maalia. Hän edusti maataan MM-kilpailuissa 1994 ja 1998 sekä oli voittamassa Afrikan-mestaruutta 1994. == Lähteet == Luokka:Nigerialaiset jalkapalloilijat Luokka:Vuonna 1971 syntyneet Luokka:Elävät henkilöt
Vuoden 1978 ensimmäinen konklaavi

Vuoden 1978 ensimmäinen konklaavi eli paavin valitseva kardinaalien kokous pidettiin 25. elokuuta-26. elokuuta 1978. Konklaavissa valittiin seuraaja kuolleelle paavi Paavali VI:lle. == Konklaavin taustaa == Vuoden 1978 ensimmäisessä konklaavissa Sikstuksen kappeliin kokoontui silloin ennätysmäärä kardinaaleja, 111 kappaletta. Edellinen paavi Paavali VI oli kieltänyt kaikkia yli 80-vuotiaita kardinaaleja osallistumasta paavinvaaliin, joten viisitoista kardinaalia joutui jäämään äänestyksen ulkopuolelle. Konservattivien pääehdokkaana konklaavissa oli Giuseppe Siri -niminen kardinaali ja Genovan arkkipiispa. Hänen vastaehdokkaikseen ilmaantuivat ensimmäisellä äänestyskierroksella kardinaalit Albino Luciani, Sergio Pignedoli, Sebastiano Baggio ja Franz König. == Konklaavin kulku Tiedot konklaavin kulusta perustuvat David Yallopin kirjaan In God's name. Yallopin hankkimien tietojen luotettavuutta ei voida varmistaa. Kaikki saatavilla olevat tiedot kuitenkin pohjautuvat hänen kirjaansa ja useat tietokirjat käyttävät Yallopin kirjaa lähteenään ja esittävät samat tiedot mitkä siinäkin esitetään.== Ensimmäisellä äänestyskerralla pääehdokkaiksi vakiintuneet saivat seuraavanlaisen kanntuksen: Giuseppe Siri 25 ääntää, Albino Luciani 23 ääntä, Sergio Pignedoli 18 ääntä, Sebastiano Baggio yhdeksän ääntä ja Franz König kahdeksan ääntä. Seuraavan äänestyskierroksen jälkeen Luciani sai jo 53 ääntä, kun taas Sirin äänisaalis jäi kahteenkymmeneenneljään. Myös Pignedolin äänimäärä oli laskenut kolmella ja lisäksi vaaliin oli ilmaantunut uusi ehdokas, neljä ääntä saanut ja seuraavassa konklaavissa tuleva paavi Karol Wojtyla. Seuraavissa äänestyksissä Luciani otti selvän eron vastaehdokkaisiin ja hänet valittiin 26. elokuuta uudeksi paaviksi ja hän otti nimekseen Johannes Paavali I. == Lähteet == 1978 1 Ensimmäinen konklaavi
Riemukas Robinsonin perhe

Riemukas Robinsonin perhe () on tietokoneanimaationa toteutettu, järjestyksessä 47. Walt Disney Picturesin elokuva. Sen ensi-ilta Yhdysvalloissa oli 30. maaliskuuta 2007. Elokuvan henkilöt ja tapahtumat perustuvat William Joycen kirjaan A Day with Wilbur Robinson. == Juoni == Lauri on 12-vuotias orpo poika, joka unelmoi löytävänsä perheen. Hänen matkansa kokee odottamattoman käänteen kun salaperäinen muukalainen Vilppu Robinson kuljettaa hänet maahan, jossa kaikki on mahdollista – tulevaisuuteen. == Suomalaiset ääninäyttelijät == Suomalainen ääninäyttelijä Rooli Eija Vilpas Mirja Toivola Henri Piispanen Lauri Akira Takaki Kuuppa Heikki Sankari herra Harrington / toimittaja Rinna Paatso rouva Harrington Pekka Autiovuori herra Virtanen Sinikka Sokka Lyyli Kuikelo Pasi Ruohonen Spurtti / Pate William Azerot Taneli Pulkkinen Ella Jaakkola Liisi / nuori Fanni Niilo Syväoja Vilppu Risto Kaskilahti Koppahattu \- Doris / Vasuri Pertti Koivula Johtaja Matti Holi Dimitri Teuvo Matala Kalle Antti Pääkkönen Paavo-vaari Nina Tapio Viola- täti Petri Liski Tarmo-setä Sasu Moilanen Arttu-eno Jukka Rasila Tilda-serkku Kari Hietalahti Elmo-serkku / Mini Mikko Kivinen Fritz-setä / Petunia-täti Sari Ann Moilanen Fanni Antti Jaakola Frankie Sammakko Ari-Matti Hedman Kornelius Rebekka Holi Sivuäänet/Muut Sean San Miguel Sivuäänet/Muut Hannele Karppinen Sivuäänet/Muut Kari Leppälä Sivuäänet/Muut Kiti Kokkonen Sivuäänet/Muut Tero Pennanen Sivuäänet/Muut Lähde: ==Lähteet== Luokka:Vuoden 2007 yhdysvaltalaiset elokuvat Luokka:Disneyn animaatioelokuvat Luokka:Elokuvat aikamatkustuksesta Luokka:3D-elokuvat
Sloan

Sloan on nelihenkinen powerpop -yhtye Kanadasta. Yhtye sai alkunsa vuonna 1991 kun Chris Murphy ja Andrew Scott tapasivat koulussa nimeltä Nova Scotia College of Art and Design (NSCAD). Patrick Pentland ja Jay Ferguson liittyivät yhtyeeseen pian sen jälkeen. Vuonna 1992 yhtye perusti heidän oman levy- yhtiönsä, Murderecordsin, itselleen ja muille Halifaxin alueen yhtyeelle ja julkaisivat The Peppermint EP:n. Myöhemmin vuonna 1992 Geffen Records julkaisi heidän täyspitkän albuminsa, Smeared. == Diskografia == === Studioalbumit === * * * * * * * * * * * * === EP:t === * * * * Luokka:Kanadalaiset alternative rock -yhtyeet Luokka:Kanadalaiset indie rock -yhtyeet Luokka:Kanadalaiset hard rock -yhtyeet
Goomba

Goomba (varhaisemmissa käännöksissä pikku-kuukunen) on Nintendon Mario- pelisarjassa esiintyvän fiktiivisen vihollislajin edustaja. Goombat ovat ensimmäisiä vihollisia, joita pelaaja kohtaa Super Mario Bros. -pelissä. Koopa Troopien, Shy Guyden ja lakitujen ohella goombat ovat yleisimpiä vihollisia, mitä Mario-sarjassa nähdään. Nimen ”goomba” uskotaan tulleen unkarinkielisestä sanasta ”gomba” joka tarkoittaa sientä; tämä selittäisi Goomban ulkonäön. ==Ominaisuudet== Ulkonäöltään Goombat muistuttavat sieniä, joilla on jalat. Mario-elokuvassa ne ovat pienipäisiä dinosaurussotureita. Goombat vaihtavat väriään tummemmilla alueilla: Goombat ovat esimerkiksi tummansinisiä tunneleissa. Goombat tuhotaan yleensä vain hyppäämällä niiden päälle, jolloin ne litistyvät pannukakuiksi. Goombat voivat hyökätä Marion kimppuun koskettamalla häntä tai (harvemmin) putoamalla hänen päälleen. Goombat ovat yleensä heikoimmat viholliset Mario-peleissä. Heillä on teoriassa vain yksi hyökkäys, eivätkä ne kestä yleensä kuin yhden Marion hyökkäyksen. Goombien alkuperästä ei tiedetä paljoa, mutta Super Mario Bros. -peliin ohjekirjassa sanotaan, että ne ovat sieniolioita, jotka ovat pettäneet Sienivaltakunnan. Goombat elivät aluksi rauhassa sienivaltakunnassa, mutta pettivät kotimaansa liittoutuakseen Bowserin kanssa. Paper Mario -peleissä nähdään, etteivät kaikki goombat ole pahoja. == Goomba-variaatiot == Goombia on tavallisten lisäksi myös pari erilaista variaatiota, kuten Microgoombat ja Paragoombat. Microgoombat ovat pieniä Goombia, jotka tarttuvat Marioon kiinni ja estävät hänen hyppäämiskykynsä. Microgoombat voivat myös piiloutua laatikoihin ja hypätä sieltä kohti Mariota, kun tämä sattuu kävelemään lähelle. Microgoombat voidaan tuhota joko hyppäämällä veteen tai yrittämällä nopeita hyppysarjoja, jolloin ne irtoavat Mariosta. Microgoomba esiintyy ensimmäisen kerran Super Mario Bros. 3:ssa, jossa esiintyy ensimmäisen kerran myös Paragoomba. Pelin ohjekirjassa mainitaan, että microgoombat ovat Paragoombien lapsia. Paragoombien ja tavallisten goombien välillä ei ole muita eroja kuin paragoombien kyky lentää ja hyppiä. Paragoombat ovat kykyjensä ansiosta nopeampia ja haastavampia ohittaa kuin tavalliset goombat. == Erilaiset Goombat == Goombista on tehty useita erilaisia versiota kuten Darkgoomba (Super Paper Mario) joka on kuin pelkkä tavallisen Goomban varjo mutta elämäpisteitä on enemmän. On lentäviä ja maan alla eläviä Goombia joista jälkimmäisellä on kaksi kertaa enemmän elämäpisteitä. Jättiläis-Goomba on nähty Super Mario Galaxyssä jossa sen voi tuhota ääniaalloilla ja New Super Mario Bros.issa, jossa se ilmestyy neljännessä maailmassa päävastuksena, jonne pääsee Mini Mariona toisesta maailmasta. == Katso myös == *Goomba mariowikissä Luokka:Mario-pelisarjan hahmot * pl:Postacie ze świata Mario#Goomba sv:Lista över rollfigurer i Mario-serien#Goomba
SEAT Ibiza

SEAT Ibiza on SEATin vuodesta 1984 lähtien valmistama pieni henkilöautomalli, joka korvasi SEAT Furan. Mallin nimi viittaa Espanjalle kuuluvaan Ibizan saareen. == SEAT Ibiza Typ 021A (1984–1993) == left|frameless|150x150px == SEAT Ibiza Typ 6K (1993–2002) == == SEAT Ibiza Typ 6L (2002–2008) == == SEAT Ibiza Typ 6J (2008–2017) == == SEAT Ibiza Typ 6F (2017–) == Ibiza Luokka:B-segmentin autot Luokka:Seulonnan keskeiset artikkelit
Vuoden 1978 toinen konklaavi

Vuoden 1978 toinen konklaavi eli paavin valitseva kardinaalien kokous alkoi Sikstuksen kappelissa 14. lokakuuta 1978 ja päättyi 16. lokakuuta samana vuonna. Konklaavissa valittiin seuraaja kuolleelle Johannes Paavali I:lle. == Konklaavin taustaa == Kardinaalikollegio oli kokoontunut valitsemaan uutta paavia jo elokuussa 1978, jolloin järjestettiin vuoden 1978 ensimmäinen konklaavi. Tällöin paavinistuimelle oli nostettu italialainen Albino Luciani, joka oli kuitenkin kuollut 33 päivän kuluttua paaviksi tultuaan. Nyt konklaavi oli jälleen kutsuttu koolle valitsemaan uusi johtaja katoliselle kirkolle. Pääehdokkaat Johannes Paavali I:n seuraajaksi olivat edellisessäkin konklaavissa vahvoilla ollut konservatiivinen Giuseppe Siri sekä tämän vastaehdokas Giovanni Benelli. Myöhemmin kompromissiehdokkaaksi nousi myös vuoden 1978 aikaisemmassa konklaavissa ehdolla ollut 58-vuotias Karol Wojtyla. == Konklaavin kulku == Konklaavin tarkasta kulusta ei ole luotettavaa tietoa, mutta vallitsevan käsityksen mukaan alussa pääehdokkaina olivat Siri ja Benelli. Heistä kumpikaan ei onnistunut saamaan kahden kolmanneksen enemmistöä ja jo ensimmäisenä päivänä konklaavi oli selvillä siitä, että paaviksi olisi valittava kompromissiehdokas. Tosin kerrotaan, että Giuseppe Siri olisi todennäköisesti saanut tarvittavat kaksi kolmannesta kokoon, mikäli hän olisi ottanut vastaehdokkaansa Benellin kardinaalivaltiosihteerikseen. Kerrotaan että Wienin kardinaaliarkkipiispa Franz König olisi ensimmäisenä ehdottanut kardinaalikollegiossa hyvin nuorta 58-vuotiasta Karol Wojtylaa uudeksi paaviksi. Hän puhui sujuvasti viittä eri kieltä ja oli Johannes Paavali I:stä poiketen todella hyväkuntoinen ja terve. Ensimmäisenä Sirin kannattajat siirtyivät tukemaan Wojtylaa ja kuudennen äänestyskierroksen jälkeen Wojtyla ja Benelli olivat tasoissa. Krakovan kardinaaliarkkipiispa Wojtyla ohitti seuraavassa äänestyksessä Benellin ja kahdeksannen äänestyskierroksen jälkeen hänet valittiin uudeksi paaviksi. == Lähteet == * 1978 2. Toinen konklaavi
Motion Picture Association

Motion Picture Association, Inc. (MPA) (ennen Motion Picture Association of America (MPAA)) on elokuvateollisuuden etua ajava järjestö, joka edustaa kaikkia suuria yhdysvaltalaisia elokuvastudioita. Järjestö taistelee elokuvapiratismia vastaan ja lobbaa ihmisiä saadakseen muutoksia tekijänoikeuslakeihin. == Jäsenet == * Netflix * Paramount Pictures * Sony Pictures Entertainment * Universal Studios * Walt Disney Studios * Warner Bros. == Katso myös == * Recording Industry Association of America == Lähteet == ==Aiheesta muualla== *MPA:n virallinen sivusto Luokka:Yhdysvaltalaiset järjestöt Luokka:Elokuvajärjestöt Luokka:Yhdysvaltain elokuva Luokka:Elokuvien ikäluokitusjärjestelmät
Neloset (yhtye)

Neloset oli suomalainen lauluyhtye 1960-luvulla. Se sai alkunsa 1950-luvun lopulla, kun harjoiteltiin partiolippukuntien Kim-näytöstä, joka perustui Kiplingin Viidakkokirjaan. Yhtye osallistui vuonna 1960 Linnanmäellä järjestettyyn Vihreä oksa -ohjelmaan, jonka musiikista vastannut Harry Bergström huomasi poikien musikaalisuuden ja näin avautui tie levytysstudioon. Nelosten ensisingle Kostaja / Malaguena (TS 431, Triola-merkille) nousi myyntilistoille. ==Jäsenet== * Antero Luoma * Hannu Maristo * Jaakko Kyläsalo * Markku Marttina * Jukka Kuoppamäki == Albumit == * 20 suosikkia – Katso kenguru loikkaa/Putti putti (Fazer, 2000) yhdessä Kukonpoikien kanssa. == Lähteet == * Latva, Tony – Tuunainen, Petri: Iskelmän tähtitaivas: 500 suomalaista viihdetaiteilijaa. WSOY, 2004. ISBN 951-0-27817-3. ==Aiheesta muualla== * * Luokka:Suomalaiset lauluyhtyeet Luokka:Suomalaiset iskelmäyhtyeet
Vuoden 1978 konklaavi

Vuonna 1978 järjestettiin kaksi konklaavia, eli paavin valitsevaa kokousta. * Vuoden 1978 ensimmäinen konklaavi, jossa valittiin uudeksi paaviksi Johannes Paavali I. * Vuoden 1978 toinen konklaavi, jossa valittiin uudeksi paaviksi Johannes Paavali II
Eden’s Crush

Eden’s Crush oli yhdysvaltalainen vuonna 2001 perustettu pop-yhtye. Yhtye nousi julkisuuteen voitettuaan Yhdysvalloissa Popstars -kilpailun. Eden's Crushin ensimmäinen single "Get Over Yourself", pääsi Canadian Singles Chart Hot 100 -listalla 10 parhaimman singlen joukkoon. Albumi Popstars pääsi Billboardin listalla kuudenneksi parhaimmaksi uudeksi albumiksi. Yhtyeen piti siirtyä Atlantic Recordsin tehtäviin, mutta yhtyeen jäsenet päättivätkin erota ja jatkaa itsenäisesti eteenpäin. Suunniteltu espanjankielinen versio heidän debyyttialbumistaan jäi julkaisematta. ==Diskografia== Popstars (toukokuu 2001) #What's Good 4 The Goose #Let Me Know (Derndorf/Ascencio/Jeeve) #Get Over Yourself (Gerrard/Keller/Vice) #Anywhere But Here (Kopatz/Kasha) #Love This Way (Harman/Golde/Livingston) #No Drama (Burris/Loftin) #I Wanna Be Free (G-Sleep/Ascencio/Jeeve/Nubar/Derendorf) #The Glamorous Life (Prince) #1,000 Words (Mil Palabras) (Hunter/Jeeve/Derendorf) #Two Way (Kara DioGuardi/Brain/Young) #It Wasn't Me (Marvel/Holland) #You Know I Can (Kipner/Goldmark/Frank) #Promise Me (Bonus Track) Get Over Yourself (maaliskuu 2001) #Get Over Yourself (Gerrard/Keller/Vice) #Get Over Yourself (Instrumental) #Ana Maria's Message #Ivette's Message #Maile's Message #Nicole's Message #Rosanna's Message #Solo Piensas En Ti (Get Over Yourself - Spanish Lyrics by: Connie Blue Puche) == Yhtyeen jäsenet nykyään == Eden's Crushin jäsenet ovat hajoamisensakin jälkeen jatkaneet esiintymistään, ilman toisiaan. * Ivette Sosa on esiintynyt lukuisissa musiikkivideoissa ja MTV:n ohjelmissa taustatanssijana. Hän sai myös sivuroolin elokuvasta Chasing Papi. * Maile Misajon on avioitunut. Hän esiintyi myös Soult Train Awardsesissa Michael Boltonin ja Richard Marxin kanssa. Misajon auttoi suunnittelemaan Red Buddha Loungen. * Ana Maria Lombo on tekemässä omaa solo-albumiaan. * Nicole Scherzinger oli The Pussycat Dollsin päälaulaja mutta bändi hajosi hänen riitaannuttuaan bändin muiden jäsenten kanssa. Hän näytteli samassa elokuvassa Sosan kanssa, esittäen Miss Puerto Ricoa. Hän on julkaissut yhden soolo- albumin nimeltään Killer Love. Hänen oli tarkoitus julkaista albumi nimeltään Her Name Is Nicole mutta albumia ei koskaan julkaistu. * Rosanna Tavarez työskentelee viihdereportterina televisiossa. Hän työskenteli On Air With Ryan Seacrest:ssa, Fuzion nimisessä espanjalaisessa ohjelmassa. Nykyään hän toimii TV Guide Channelilla. Luokka:Yhdysvaltalaiset popyhtyeet
Cañar

Cañar on yksi Ecuadorin maakunnista. Sen pinta-ala on noin 3 910 neliökilometriä ja asukkaita siellä on noin 225 000 (2010). Maakunta on nimetty alueella asustavan alkuperäisväestön mukaan ja sen pääkaupunki on nimeltään Azogues. ==Maantiede ja sijainti== Cañar sijaitsee Andeilla Ecuadorin keskiosassa. Sen naapuriprovinssit ovat pohjoisessa Chimborazo, idässä Morona Santiago, etelässä Azuay ja lännessä Guayas. Provinssin tärkein nähtävyys on Ingapircan rauniokaupunki, joka on Ecuadorin merkittävin arkeologinen esikolumbiaaninen löytö. ==Kantonit== Provinssi jakautuu seitsemään kantoniin (pääkaupungit ovat kaikki samannimisiä): # Azogues # Biblián # Cañar # Déleg # El Tambo # La Troncal # Suscal == Lähteet == *
Iosif Grigulevitš

Iosif Romualdovitš Grigulevitš (, 5. toukokuuta 1913 – 2. kesäkuuta 1988) oli neuvostoliittolainen vakooja 1930- ja 1940-luvuilla. Hän murhasi Josif Stalinin vastustajia, anarkisteja ja trotskilaisia. == Elämä == Iosif Grigulevitš syntyi kriminjuutalaiseen karaiimiperheeseen Vilnassa. Hänen perheensä muutti Argentiinaan, kun Grigulevitš oli pieni poika. Hän opiskeli jonkin aikaa Euroopassa. Jotkin lähteet väittävät, että vain Grigulevitšin isä olisi muuttanut Argentiinaan ja äiti poikineen olisi jäänyt Puolaan, jossa tämä olisi liittynyt kommunistiseen puolueeseen ja saapunut Argentiinaan vasta vuonna 1934. Grigulevitš opiskeli vuonna 1933 Sorbonnen yliopistossa, kunnes pestautui Neuvostoliiton salaisen poliisin NKVD:n palvelukseen. Hän osasi kieliä, muun muassa jiddišiä, espanjaa, englantia, ranskaa ja venäjää, joten NKVD saattoi käyttää häntä eri tehtävissä. Iosif Grigulevitš lähetettiin 1930-luvulla Espanjaan, jossa hän toimi marxilaisten joukossa ja auttoi Espanjan sisällissodassa tasavaltalaisia. Hän käytti salanimiä Maks ja Felipe. Vuonna 1938 hän sai siirron Moskovaan ja tammikuussa vuonna 1940 Meksikoon, jossa hänen piti murhata Stalinin pahin vastustaja Lev Trotski, mutta salanimellä "Juzek" esiintynyt Grigulevitš epäonnistui. Meksikosta hän muutti Argentiinaan ja asui siellä koko toisen maailmansodan ajan ja organisoi saksanvastaisia sabotaasitoimia. Hän nai meksikolaissyntyisen neuvostovakoojan Laura Arayo Aguarin. Vuonna 1949 Grigulevitš sai siirron Roomaan väärällä Costa Rican passilla nimellä Teodoro B. Castro, joka oli kuulemma kuuluisan costaricalaisen liikemiehen poika. Vuonna 1951 hänestä tuli Costa Rican suurlähettiläs Italiaan ja Jugoslaviaan. Grigulevitš oli Costa Rican YK:n delegaation jäsen. Salaa hän sai Neuvostoliiton kansalaisuuden ja NKP:n jäsenyyden. Vuonna 1953 Grigulevitš määrättiin salamurhaamaan Jugoslavian johtaja Josip Broz Tito. Grigulevitš tapasi Titoa useaan otteeseen, mutta Stalinin kuolema maaliskuussa 1953 keskeytti salamurhasuunnitelmat ja Grigulevitš lopulta kutsuttiin takaisin Moskovaan, mikä merkitsi hänen uransa loppua Neuvostoliiton salaisena edustajana. Costa Rican suurlähettilään äkillinen katoaminen synnytti Roomassa huhuja mafian sekaantumisesta diplomaattisiin piireihin. Iosif Grigulevitš kuoli vuonna 1988. Hänen NKVD- jäsenyytensä tuli esille vasta, kun Neuvostoliitto hajosi ja kun niin kutsuttu Mitrohinin arkisto tuli 1990-luvun puolivälissä lännessä julkiseksi. Luokka:Neuvostoliittolaiset vakoojat Luokka:Neuvostoliittolaiset diplomaatit Luokka:Suurlähettiläät Luokka:Vuonna 1913 syntyneet Luokka:Vuonna 1988 kuolleet
Touch Too Much

”Touch Too Much” on australialaisen hard rock -yhtye AC/DC:n kappale vuodelta 1979. Se julkaistiin yhtyeen Highway to Hell -albumilla. Singlenä se julkaistiin vuonna 1980. Kappale on viimeinen singlejulkaisu, joka julkaistiin Bon Scottin olessa laulajana. Hän kuoli 19. helmikuuta 1980 alkoholimyrkytykseen. AC/DC esitti kappaleen Top of the Pops -listaohjelmassa 7. helmikuuta 1980. Tämä oli Bon Scottin viimeinen esiintyminen yhtyeen riveissä. Kappaleen varhainen versio löytyy yhtyeen albumilta Volts, joka julkaistiin Bonfire-boksin mukana vuonna 1997. Kappaleen ovat tehneet Angus Young, Malcolm Young ja Bon Scott. ==Kokoonpano== * Bon Scott – laulu * Angus Young – kitara * Malcolm Young – rytmikitara * Cliff Williams – basso * Phil Rudd – rummut == Lähteet == == Aiheesta muualla == *Kappaleen sanat . Luokka:Vuoden 1979 kappaleet Luokka:AC/DC:n kappaleet
Alyson Michalka

Alyson Renae ”Aly” Michalka (s. 25. maaliskuuta 1989 Torrance, Kalifornia) on yhdysvaltalainen näyttelijä ja laulaja. Kenties parhaiten Michalka tunnetaan Keely Teslow’n roolista televisiosarjassa Poika tulevaisuudesta ja Taylor Callumina Cow Belles -elokuvassa. Hän muodostaa sisarensa Amanda Michalkan kanssa tyttöduon Aly & AJ. Heinäkuussa 2009 duo vaihtoi nimekseen 78violet. Michalka on näytellyt myös esimerkiksi televisiosarjoissa Hellcats, Miehen puolikkaat ja iZombie. == Elämäkerta == Michalka syntyi Torrancessa, Kaliforniassa vuonna 1989. Hänen vanhempansa ovat Mark ja Carrie Michalka. Alyson ja hänen kaksi vuotta nuorempi siskonsa Amanda kasvoivat Seattlessa, Washingtonissa. Michalka on soittanut pianoa viisivuotiaasta lähtien ja aloitti kitaransoiton 13-vuotiaana. Näyttelemisen hän aloitti viiden vuoden ikäisenä kirkkonäytelmissä. Hän asuu nykyään perheensä kanssa Los Angelesissa. Vuonna 2015 Michalka meni Italiassa naimisiin tuottaja Stephen Ringerin kanssa. === Ura === Michalkan ensimmäinen rooli oli Keely Teslow Disney Channelin televisiosarjassa Poika tulevaisuudesta. Vuonna 2005 hän esiintyi elokuvassa Now You See It..., jossa hän esitti Allyson Milleriä. Seuraavana vuonna ilmestyi Michalkan sisarusten tähdittämä elokuva Cow Belles. Alyson Michalka ja hänen sisarensa Amanda ovat perustaneet duon Aly & AJ, joka julkaisi ensimmäisen albuminsa Into the Rush vuonna 2005 Hollywood Recordsin tuottamana. Aly & AJ on julkaissut singlejä soundtrackeille ja kokoelmalevyille ja esiintynyt konserttitaltioinneissa. ==Filmografia== === Elokuvat === Vuosi Elokuva Rooli 2009 Bandslam Charlotte Barnes 2010 Easy A Rhiannon Abernathy 2011 The Roommate Tracy Morgan 2013 Crazy Kind of Love Janeen 2013 Oikeesti aikuiset 2 Savannah 2014 Sequoia Riley MacGrady 2014 Killing Winston Jones Cookie Jones === Televisio === Vuosi Nimi Rooli Huom. 2004–06 Poika tulevaisuudesta Keely Teslow Vakituinen rooli; 43 jaksoa 2005 Now You See It... Allyson Miller Disney Channel Original Movie 2006 Cow Belles Taylor Callum Disney Channel Original Movie 2007 Punk'd Itsenään Jakso 8.8 2007 Super Sweet 16: The Movie Taylor Tiara Televisioelokuva 2010–11 Hellcats Marti Perkins Päärooli; 22 jaksoa 2011 CSI: New York Miranda Beck Jakso: "Keep It Real" 2012 Breaking In Heather Young Jakso: "Heathers" 2013–14 Miehen puolikkaat Brooke 5 jaksoa 2014 Terapian tarpeessa Lauren Jakso: "Charlie and Sean's Twisted Sister" 2015–2019 iZombie Peyton Charles toistuva rooli kausilla 1–2, vakituinen kaudella 3 2016 Motiivi Chloe Wilson Jakso: "In Plain Sight" == Lähteet == == Aiheesta muualla == * http://www.alyson-michalka.org/ * Alyson Michalka World * Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Vuonna 1989 syntyneet Luokka:Elävät henkilöt
Katso kenguru loikkaa / Putti putti

Katso kenguru loikkaa/Putti putti on vuonna 2000 julkaistu albumi, jolla esiintyy kaksi 1960-luvun suosittua lauluyhtyettä, Kukonpojat ja Neloset. Albumi on osa 20 suosikkia -sarjaa. == Kappaleet == ===Kukonpojat=== # Puusydän (Muss i denn) - Saksal. kansansäv., suom. san. Reino Helismaa, sov. Arthur Fuhrmann \- 2'34 (1960) # Balladi Yksisilmä-Jackista (The Ballad of One-Eyed Jack) - J.Privat - M.McKayla, suom. san. Reino Helismaa, sov. A. Fuhrmann \- 3'08 (1961) # Aavekaupunki - säv. Toivo Kärki, san. Reino Helismaa, sov. A. Fuhrmann \- 3'03 (1962) # Kostaja (Big Iron) - Marty Robbins, suom. san. Era, sov. A. Fuhrmann \- 3'03 (1960) # Sininen kuu (Blue Moon) - R.Rogers - L.Hart, suom. san. Saukki, sov. a. Fuhrmann \- 2'34 (1961) - es. Eino Grön ja Kukonpojat # Salome - R.Stolz -A.Rebner, suom. san. Reino Helismaa, sov. A. Fuhrmann \- 3'04 (1961) # Kuka Liisan vei (Trad.) - san. ja sov. Kukonpojat \- 3'11 (1963) # Katso kenguru loikkaa (Tie Me Kangaroo Down Sport) - Rolf Harris, suom. san. P.L.Saarinen, sov. A. Fuhrmann \- 2'53 (1963) # Tupajumi (Trad.) - san. Reino Helismaa, sov. A. Fuhrmann \- 1'54 (1962) # Minne kukat kadonneet (Where Have All the Flowers Gone) - Pete Seeger, suom. san. Veikko Vallas, sov. E. Linnavalli \- 3'28 (1965) ===Neloset=== # Vihreät niityt (Greenfields) - T.Gilkyson - F.Miller - R.Dehr, suom. san. Reino Helismaa, sov. H. Bergström \- 3'08 (1961) # Putti putti - Jay Epae, suom. san. Veikko Vallas, sov. N. Johansson \- 2'53 (1961) # Barbara - J.Kosma - J.Prevert, suom. san. Erkki Ainamo, sov. H. Bergström \- 3'59 (1961) # Matkamies (Travelin' Man) - Jerry Fuller, suom. san. Kari Tuomisaari, sov. N. Johansson \- 2'20 (1961) # Kohti Alaskaa (North to Alaska) - Michael Philips, suom. san. Solja Tuuli, sov. H. Bergström \- 2'50 (1961) es. Tapio Rautavaara ja Neloset # Dona Maria - Herivelto Martins, suom. san. Veikko Vallas, sov. H. Bergström \- 2'55 (1961) # Malaguena - Elpidio Ramirez, suom. san. Era, sov. H. Bergström \- 3'08 (1960) # Yön tullen (Mood Indigo) - D.Ellington - A.Bigard - I.Mills, suom. san. tuntematon \- 2'50 (1962) # Kotikaupunkini (My Home Town) - Paul Anka, suom. san. Solja Tuuli, sov. H. Bergström \- 2'30 (1961) # Kastelholman luutnantti (Ballad of the Alamo) - D.Tiomkin - P.Webster, suom. san. Saukki, sov. H. Bergström \- 3'12 (1961) == Lähteet == * CD-levy 8573-80744-2 (Warner Music Finland Oy, 2000) Luokka:Vuoden 2000 kokoelma-albumit Luokka:Suomalaiset iskelmäalbumit
Walter Matthau

Walter John Matthau (/'mæθaʊ/, alkujaan Walter John Matthow; 1\. lokakuuta 1920 New York Yhdysvallat – 1. heinäkuuta 2000 Santa Monica, Yhdysvallat) oli yhdysvaltalainen näyttelijä. Hän teki ystävänsä Jack Lemmonin kanssa useita elokuvia, kuten Onnenonkijat, Parittomat kaverukset, Etusivu uusiks’, Äksyt vanhat herrat ja Äksymmät vanhat herrat sekä Lemmonin ainoan ohjaustyön Elämän parhaat vuodet. Onnenonkijoista Matthau sai Oscar-palkinnon. Lisäksi hän esitti Yrjö Karjusta elokuvassa Ville Vallaton. Matthow syntyi New York Cityssä Lower East Sidessa.subscription required Hänen äitinsä oli Rose Berolsky oli liettuanjuutalainen, joka työskenteli makeiskaupassa, ja hänen isänsä Milton Matthow oli ukrainanjuutalainen sähkömies, joka oli kotoisin Kiovasta Ukrainasta subscription required. Perheen alkuperäinen nimi oli Matušanskajaski. Matthau sai 1970-luvulla sydänkohtauksen, jolloin hän lopetti ketjutupakoinnin ja alkoi kävellä viisi mailia päivässä. Hän kuoli sydänkohtaukseen sairaalassa Santa Monicassa 79-vuotiaana 1. heinäkuuta 2000. == Valikoitu filmografia == * Atomic Attack (1950) * Peilin takana (1956) * Kitara kainalossa (1958) * Charade – vaarallinen peli (1963) * Pommin varjossa (1964) * Parittomat kaverukset (1968) * Hotelli Plazan riemuhuoneisto (1971) * Elämän parhaat vuodet (1971) * Tappakaa Charley Varrick! (1973) * Viikonloppu Kaliforniassa (1978) * Ruutuhypyt (1980) * JFK – avoin tapaus (1991) * Ville Vallaton (1993) * Äksyt vanhat herrat (1993) * Äksymmät vanhat herrat (1995) * Soitellaan (2000) == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Oscar-palkinnon saajat Luokka:BAFTA-palkinnon saajat Luokka:Golden Globe -palkinnon saajat Luokka:Tony-palkinnon saajat Luokka:Hollywood Walk of Fame Luokka:Vuonna 1920 syntyneet Luokka:Vuonna 2000 kuolleet
Koehyppääjä

Koehyppääjä on mäkihypyssä käytetty hyppääjä, joka ei kilpaile. Esimerkiksi tilanteessa, jossa kilpailussa on ollut keskeytys hankalien tuuliolojen vuoksi, koehyppääjä varmistaa mäen olevan turvallisessa hyppykunnossa kilpailun jatkumiseksi. Koehyppääjän ei ole tarkoitus hypätä pitkälle, vaan varmistaa mäen turvallisuus. Koehyppääjän tunnistaa liivistä, jossa on V-kirjain ja jokin numero, esimerkiksi V 8Koehyppääjät ovat tuulen ystäviä. == Lähteet == Luokka:Mäkihyppy
New Strangers

New Strangers oli suomalainen yhtye, joka levytti 1970- ja 1980-luvuilla. ==Kokoonpano== *Måsse Engvist *Eero Lupari *Kicke Bergholm *Ande Päiväläinen ==Diskografia== * In the night (1978) * Kesämusaa kitaralla (1978) * Ave caesar (1980) ==Lähteet== * ==Aiheesta muualla== * Luokka:Suomalaiset lauluyhtyeet
Yalla ya Nasrallah

Yalla ya Nasrallah () on israelilainen poplaulu, jonka on tehnyt Frishman and the Pioneers -yhtye Israelin ja Libanonin välisen sodan aikana 2006. Sen sanoitukset on suunnattu Hizbollahia (erityisesti sen johtomiestä Hassan Nasrallah’ta), Irania ja Syyriaa vastaan. Laulusta tehdyssä amatöörimäisessä musiikkivideossa on pätkiä Israelin armeijan harjoituksista. ==Lähteet== Luokka:Vuoden 2006 kappaleet Luokka:Israelilaiset musiikkikappaleet Luokka:Popkappaleet
Alekto

Alekto (), leppymätön, on kreikkalaisessa mytologiassa yksi kolmesta erinyksestä eli kostottaresta. Hesiodoksen mukaan hän on saanut alkunsa veritipoista, jotka syntyivät Kronoksen kuohitessa sirpillä isänsä Uranoksen. Hänen sisarensa ovat Megaira ja Teisifone. Alekton tehtävänä oli rangaista moraalirikkomuksista, kuten vihasta, toisia ihmisiä kohtaanVergilius: "Aeneis", VII. Hänet mainitaan Vergiliuksen teoksessa Aeneis ja Danten Jumalaisessa näytelmässä. ==Lähteet== Luokka:Antiikin Kreikan jumalattaret
Konversio

Konversio tai konvertointi (conversion, to convert) on jonkin sisällön tai tiedon muuttamista toiseen käyttötarkoitukseen tai toiseen tekniseen ympäristöön kelpaavaan muotoon. Esimerkiksi multimediassa videon (avi → mpg) tai audion (wma → mp3) voi konvertoida toiseen formaattiin. Tietotekniikassa konvertointia tehdään yleensä siksi, että materiaalia saadaan katseltua tai toistettua jollain tietyllä laitteella, joka ei tue tiedon alkuperäistä muotoa (kuten mp3-soittimet, DVD-soittimet ja matkapuhelimet). Konvertoinnin yhteydessä tietoa voidaan myös muokata, esimerkiksi lisätä tekstiä videoon tai normalisoida audioraita. Myös dokumetteja joissa on tekstiä konvertoidaan tiedostomuodosta toiseen, esimerkiksi asiakirjoja pdf -tiedostoiksi. Konversio voi myös tarkoittaa internet-sivulle (useimmiten verkkokaupalle) asetettavia myynti- tai välitavoitteita, joka voi johtaa halun syntymiseen, josta päästään haluttuun toimintoon eli konversioon. Konversio voi olla siis esimerkiksi lomakkeen täyttäminen, tuotteen lisääminen ostoskoriin tai ostaminen. Internet-sivulla konversioiden määrän lisäämisestä käytetään termiä konversio- optimointi. == Lähteet == Luokka:Tiedostomuodot Luokka:Seulonnan keskeiset artikkelit
Aleksandr N. Abramov

Aleksandr Nikititš Abramov (; 1905–1973) oli neuvostoliittolainen diplomaatti. Hän toimi maansa ulkoministeriössä sekä lähettiläänä Suomessa vuosina 1946–1948, suurlähettiläänä Ruotsissa vuoteen 1953 ja sen jälkeen lähettiläänä ja suurlähettiläänä Israelissa. Alun perin Abramov oli leningradilainen historioitsija, joka tunsi hyvin Suomen asiat. Sivistyneisyytensä ja sosiaalisuutensa ansiosta hänen onnistui lyhyenä toimikautenaan luoda tiiviit suhteet moniin suomalaisiin. Abramovin toiminta oli huomattavaa tunnusteluissa, jotka hänen seuraajansa aikana johtivat YYA-sopimuksen syntymiseen. Luokka:Neuvostoliittolaiset poliitikot Luokka:Neuvostoliiton suurlähettiläät Luokka:Vuonna 1905 syntyneet Luokka:Vuonna 1973 kuolleet
Monastir

Monastir () on kaupunki Tunisiassa 20 kilometriä Soussesta etelään. Vuoden 2014 laskennassa siellä oli 93 000 asukasta, arvio vuodelle 2022 oli 106 000. Monastir sijaitsee pienen niemimaan kärjessä Välimeren rannalla. Se on saanut luostariin viittaavan nimensä vuonna 180 rakennetusta luostari-linnoituksesta. Siellä on myös useita vanhoja moskeijoita sekä yksi uusi, presidentti Habib Bourguiban kunniaksi nimetty moskeija. Perinteisesti kalastuksesta elantonsa saanut kaupunki on nykyään merkittävä turistikeskus. Monastir on Monastirin kuvernoraatin pääkaupunki. Monastirissä sijaitsee Habib Bourguiban lentoasema.Flight Radar Monastirin yliopisto on perustettu vuonna 2004. == Lähteet == ==Aiheesta muualla== Luokka:Tunisian kaupungit
Aad de Mos

Aad de Mos (s. 27. maaliskuuta 1947 Haag) on alankomaalainen jalkapallovalmentaja. ==Seurat valmentajana== * 1980–1985 Ajax Amsterdam * 1986–1989 KV Mechelen * 1989–1992 RSC Anderlecht * 1993–1995 PSV Eindhoven * 1995–1996 SV Werder Bremen * 1997–1998 Standard Liège * 1998–1999 Sporting de Gijón * 1999–2000 Urawa Red Diamonds * 2000–2002 KV Mechelen * 2003–2004 Al- Hilal * 2004–2005 Arabiemiraatit * 2006–2008 SBV Vitesse * 1-4/2010 Kavala FC * 4-6/2010 Sparta Rotterdam ==Meriitit valmentajana== * Alankomaiden mestaruus (3): 1981–1982, 1982–1983, 1984–1985 * Alankomaiden cupin voitto (2): 1981–1982, 1982–1983 * Belgian cupin voitto (1): 1986–1987 * Cup-voittajien cupin voitto (1): 1987–1988 * UEFA Super Cupin voitto (1): 1988–1989 * Belgian mestaruus (2): 1988–1989, 1990–1991 * Saudi Crown Prince Cupin voitto (1): 2002–2003 * Belgian vuoden valmentaja (2): 1987, 1989 == Lähteet == Mos, Aad de Mos, Aad de Mos, Aad de
Crazy Little Thing Called Love

Crazy Little Thing Called Love on rock-yhtye Queenin single albumilta The Game. Kappale on myös ainoa, jossa kappaleen säveltänyt, Queenin edesmennyt laulaja Freddie Mercury soittaa kitaraa. Kappale tehtiin Elvis Presleyn muistolle, jonka huomaa kappaleen sävellyksestä, sanoista ja laulutyylistä. Freddie Mercury on useiden lähteiden mukaan säveltänyt kappaleen muutamassa minuutissa makoillessaan kylpyammeessa hotellissa. Hän soittaa myös kappaleessa akustista kitaraa. Luokka:Queenin kappaleet Luokka:Vuoden 1979 kappaleet Luokka:Billboard Hot 100 -listan ykköset
Fedot Tumusov

Fedot Semjonovitš Tumusov (Федот Семёнович Тумусов; s. 30. kesäkuuta 1955 Edjugjaissa, Üöhee Bülüün rajonissa Jakuuttien ASNT:ssaTumusovin kotisivu ) on sahalainen poliitikko. Hän on toiminut kansanedustajana Sahan parlamentissa, Il Tumenissa, vuodesta 2002 lähtien.Yakutiatoday.com – People – Tumusov Fedot Tumusov on opiskellut Novosibirskin Rakennusinstituutissa. Vuosina 1989–1992 hän jatko-opiskeli NKP:n (myöhemmin Venäjän valtionhallinnon akatemian) keskuskomitean alaisessa yhteiskuntatieteellisessä akatemiassa. Tumusov on taloustieteiden tohtori ja kansainvälisen investointi- ja rakennustalous akatemian jäsen. Tumusov aloitti työskentelyn talousinsinöörinä Etelä-Sahassa sijaitsevassa Nerjungrin kaupungissa sijaitsevassa Promstoin trustissa vuonna 1979. Vuonna 1984 hän siirtyi JakutAgroProsStoin järjestön liikkuvan mekaniikan osaston johtajaksi. Vuosina 1987–1989 hän työskenteli opettajana Jakutian puolueen alueellisen komitean rakennusosastolla. Vuosina 1991–1993 hän toimi Sahan tasavallan korkeimman neuvoston kauppasuhteita ja kaupankäyntiä suunnittelevan komitean puheenjohtajana. Vuosina 1993–2003 hän toimi SAPI-rahaston (talous ja teollisuusryhmä) johtajana. Tumusov oli ehdolla Sahan presidentiksi tammikuussa 2002 pidetyissä vaaleissa. Hän tuli toiseksi 34,6 prosentin äänisaaliilla, Vjatšeslav Štyrovin tullessa valituksi 59,2 prosentin äänisaaliilla.Rulers 2002-01 == Arvonimet ja palkinnot == *Sahan tasavallan kansantalouden ansioitunut työntekijä *Ansioitunut Üöhee Bülüün ja Viljuin uluuhoiden asukas *Venäjän federaation rakentaja == Lähteet == Luokka:Sahalaiset poliitikot Luokka:Vuonna 1955 syntyneet Luokka:Elävät henkilöt
Stora Sjöfallet

Stora Sjöfallet on osa kolmen kansallispuiston muodostamaa yhtenäistä aluetta Pohjois-Ruotsissa. Stora Sjöfalletin pinta-ala on 127 800 ha (1 278 km²Länsstyrelsen Norrbotten: Stora Sjöfallet/Stuor Muorkke Viitattu 2.12.2013.). Kansallispuisto on perustettu vuonna 1909. Se kuuluu Euroopan unionin Natura 2000 -ohjelmaan. Se on pohjoisin osa neljän kansallispuiston kokonaisuutta, jota yhteensä nimitetään Laponiaksi. Stora Sjöfallet rajoittuu eteläiseltä puolelta Sarekin kansallispuistoon, mutta sillä on lännessä myös vähän yhteistä rajaa Padjelantan kansallispuiston kanssa. Kansallispuistoon kuuluvat lähimmät vuoret Stora Lule -joen vesistöön kuuluvan Akkajauren ympärillä. Järvi on padottu ja paikalla tuotetaan myös tuulivoimaa. Padon yli kulkee hyvä kävelyreitti, jonka eteläpuolella jatkuvat kävelyreitit syvemmälle kansallispuistoalueelle. Korkein huippu Stora Sjöfalletin alueella on Akka (2 016 m), jota on myös kutsuttu "Lapin tyttäreksi". Muut huiput ovat pääasiassa tuhannen ja kahden tuhannen metrin välillä. Suuret korkeuserot saavat aikaan kasvillisuustyyppien vaihtelun: alueella esiintyy aarnimetsää, vaivaiskoivumetsikköjä ja tunturipaljakkaa.Naturvårdsverket - Stora Sjöfallet nationalpark Viitattu 2.12.2013. Kallioperän vähäisen kalkkimäärän takia kasvillisuus on ohutta suurissa osissa puistoa. Vesivoiman rakennus on vaikuttanut negatiivisesti eläimistöön. Maakotka pesii alueella. Kansallispuiston perustamisen tarkoituksena oli suojella Stuor Muorkkegårttje -vesiputous ja sitä ympäröivä tunturiluonto. Eduskunta päätti vuonna 1919, että vesiputouksen yläpuolinen vesistö rajataan pois kansallispuistosta. Sen jälkeen vesivoiman hyväksikäyttö on toteutunut useissa vaiheissa ja vesiputous on menettänyt suuruutensa. Alueella on Sörkaitumin ja Sirkan lapinkylien porojen laidunmaat. ==Lähteet== ==Aiheesta muualla== * Stora Sjöfallet Luokka:Ruotsin kansallispuistot Luokka:Ruotsin Natura-alueet Luokka:Jällivaaran kunta Luokka:Jokimukan kunta Luokka:Norrbottenin lääni
Marc Lévy

Marc Lévy (s. 16. lokakuuta 1961, Boulogne-Billancourt, Ranska) on ranskalainen kirjailija. Lévy opiskeli Paris-Dauphinén yliopistossa. Hän on asunut vuosina 1984–1991 Yhdysvalloissa, jossa hän perusti kaksi tietokonegrafiikkaan erikoistunutta yritystä. Hänellä on ollut myös sisustusarkkitehtuuritoimisto. Lévysta tuli kirjailija leskeksi jäätyään. Hän kirjoitti ensimmäisen kirjansa pojalleen kertomasta tarinasta, jota hän sepitti nukuttaessaan tätä. Sisar luki käsikirjoituksen ja lähetti sen kustantajalle. Et si c’était vrai… kertoo leskeksi jääneeksi miehestä, joka kerran kotiin palatessaan löytää kylpyhuoneestaan nuoren naisen astraalihahmon. Nainen on koomassa, eivätkä muut voi nähdä häntä. Romaani on käännetty 32 kielelle. Suomeksi se ilmestyi vuonna 2001 nimellä Tapahtui kerran San Franciscossa.... Myöhemmin se julkaistiin uudelleen nimellä Jospa se vain olisi totta… (2005). Lévy myi romaaninsa oikeudet Steven Spielbergille, joka teki siitä elokuvan Jospa se vain olisi totta. Lévy asuu Lontoossa poikansa Louisin kanssa. == Teokset == *Et si c'était vrai...(1999, Tapahtui kerran San Franciscossa... 2001, Jospa se vain olisi totta… 2005) *Où es-tu ? (2001) *Sept jours pour une éternité... (2003) *La prochaine fois (2004) *Vous revoir (2005) *Mes amis Mes amours (2006) *Les enfants de la liberté (2007) *Toutes ces choses qu'on ne s'est pas dites (2008) == Aiheesta muualla == *Marc Levy info *Marc Levyn kotisivut *Marc Levyn epävirallistet kotisivut *Marc Levyn kotisivut Luokka:Ranskalaiset kirjailijat Luokka:Vuonna 1961 syntyneet Luokka:Elävät henkilöt
Megaira

Megaira (), kauna, on yksi kreikkalaisen mytologian kolmesta erinyistä eli kostottaresta. Kuten sisarensa Alekto ja Teisifone, myös hän syntyi veritipoista, jotka putosivat mereen, kun Kronos kuohitsi sirpillä isänsä Uranoksen.Apollodoros: Bibliotheke ('Kirjasto') 1.1.4 (engl. käännös). Toisten lähteiden mukaan erinyit ovat HaadeenStatius: Thebaid xi:136 (engl. käännös). tai NyksinVergilius: Aeneis vi:250 (engl. käännös). jälkeläisiä. Megairaa pidetään mustasukkaisuuden ja kateuden aiheuttajana. Hän saa ihmiset tekemään rikoksia – erityisesti aviorikoksia. == Lähteet == Luokka:Antiikin Kreikan jumalattaret
I Want It All

I Want It All on brittiläisen rock-yhtye Queenin kappale yhtyeen levyltä The Miracle. Kappaleen on säveltänyt kitaristi Brian May, joka laulaa kappaleesta C-osan. Kappaleesta on kaksi eri versiota; albumiversio ja kuuluisampi singleversio, joka on esimerkiksi yhtyeen Greatest Hits II -albumilla. Singleversio alkaa kertosäkeen a cappella -laululla, mutta albumiversio alkaa Brian Mayn kitarariffillä. Kappaleen lopussa tulee hevimusiikille tyypillinen kohta, jolloin kappaleen tempo nousee hetkellisesti. Kappale onkin yksi Queenin raskaimmista kappaleista Innuendon ja Hitmanin ohella. Single ylsi Suomen virallisen listan sijalle 6. == Lähteet == Luokka:Vuoden 1989 kappaleet Luokka:Queenin kappaleet Luokka:Protestilaulut
Space Jam

Space Jam on vuonna 1996 ensi-iltansa saanut komediaelokuva, jonka pääosassa on koripalloilija Michael Jordan. Elokuvassa esiintyy myös Looney Tunes -animaatiohahmoja. Elokuvan on ohjannut Joe Pytka ja tuottanut Ivan Reitman. Acclaim Entertainment on tehnyt elokuvasta pelin PC-DOSille, Sega Saturnille ja PlayStationille. Elokuvan jatko-osa, Space Jam: Uusi legenda, sai ensi- iltansa heinäkuussa 2021 ja sen pääosassa esiintyy Jordanin sijasta LeBron James. == Juoni == Pöljänpää-planeetalta kotoisin olevat avaruusolennot kaipaavat teemapuistoonsa Pöljänmäelle uusia vetonauloja. Niinpä he aikovat pomonsa, herra Swackhammerin, käskystä kaapata Väiski Vemmelsäären kumppaneineen Maasta. Väiskillä ja kumppaneilla on kuitenkin oikeus puolustaa itseään. Niinpä he sopivat koripallo-ottelun vedoten avaruusolioiden pieneen kokoon. Avaruusolennot onnistuvat kaappaamaan kuitenkin NBA-pelaajilta taidot, minkä ansiosta heistä tulee jättiläismäisiä ja äärimmäisen taitavia monstaareja. Niinpä Väiski kumppaneineen tarvitsee apuvoimia, ja he turvautuvat koko universumin parhaan koripallopelaajan Michael Jordanin apuun, jonka he kaappaavat golf-reiän kautta piirrosmaailmaan, jossa heidän kokoamansa Looney-tiimi valmistautuu peliin monstaareja vastaan. == Näyttelijät == === Alkuperäinen versio === === Suomenkielinen versio === Suomenkielisen dubbauksen on tuottanut Tuotantotalo Werne, ohjaajana ja kääntäjänä Annamari Metsävainio. == Lähteet == Luokka:Looney Tunes -elokuvat Luokka:Vuoden 1996 yhdysvaltalaiset elokuvat Luokka:Yhdysvaltalaiset komediaelokuvat Luokka:Koripalloelokuvat Luokka:Warner Brosin elokuvat
Suovehka

Suovehka eli vehka (Calla palustris) on kosteiden paikkojen kasvi, joka on myös sukunsa ainoa laji. Viherkasviharrastajat kutsuvat joskus monia muitakin vehkakasvien heimon jäseniä vehkoiksi, joten tätä lajia on syytä kutsua suovehkaksi. == Ulkonäkö ja koko == Suovehkan lehdet ovat meheviä, sydämenmuotoisia ja noin 10 cm pitkiä. Suomessa vehka kukkii kesäkuussa muualla paitsi napapiirin pohjoispuolella, missä se kukkii vasta heinäkuun alussa. Kukkimisen tekee näkyväksi sisäpinnaltaan vitivalkoisen suojuslehden laskostuminen levälleen kehittyvien kukintojen ympäriltä. Kukinto on 3–4 cm pitkä tiivis vihertävän valkea tähkä. Lehdet kellastuvat pian ja kukinnot muuttuvat kirkkaanpunaisten käpyjen kaltaisiksi. Kukinnoista kehittyvät marjat ovat kulmikkaita ja kirkkaan punaisia. Ne leviävät kellumalla veden pinnalla. Kasvin kaikki osat ovat myrkyllisiä. == Levinneisyys == Suovehka kasvaa Keski-, Itä- ja Pohjois-Euroopassa, Pohjois-Aasiassa ja Pohjois-Amerikan pohjoisosissa: Alaskassa, Kanadassa sekä Yhdysvaltojen koillisosassa. == Elinympäristö == Suovehka kasvaa upottavassa maassa, kuten soilla sekä lampien ja järvien rannoilla. Sen yleisiä seuralaisia ovat kurjenjalka ja raate. == Käyttö hätäravintona == Suovehkan juurakko sisältää runsaasti tärkkelystä, ja sillä saattaa olla varsin hyvä ravintoarvo. Sitä onkin petun ohella käytetty hätäravintona nälkä­vuosina sekä muulloinkin sianruokana. Juurakko on kasvin muiden osien tavoin myrkyllinen, mutta keitettäessä tai kuivattaessa ainakin suuri osa sen sisältämistä myrkyistä hajoaa vaarattomiksi aineiksi. Näin käsiteltynäkin se on silti erittäin pistävän makuinen, ja esimerkiksi Carl von Linné ihmettelikin, kuinka sitä on edes nälkä­vuosina voitu syödä. == Lähteet == == Aiheesta muualla == * Kasviatlas 2020: Vehkan (Calla palustris) levinneisyys Suomessa. * Pinkka, Lajintuntemuksen oppimisympäristö: Vehka (Calla palustris) * Luontoportti: Vehka (Calla palustris) * Suomen Lajitietokeskus: Vehka (suovehka) – Calla palustris * Pohjolan kasvien pauloissa: Calla palustris – vehka, suovehka * Valokki – Nettikasvio: Vehka (Calla palustris) Luokka:Vehkakasvit Luokka:Myrkylliset kasvit
Teisifone

Teisifone (, ; ”Murhien kostaja”) oli kahden eri hahmon nimi kreikkalaisessa mytologiassa. == Erinys == Teisifone oli yksi kolmesta erinyksestä, kostottaresta, kreikkalaisessa mytologiassa. Syntytavasta on erilaisia versioita. Yhden mukaan hän, kuten sisarensa Alekto ja Megaira, oli saanut alkunsa veritipoista, jotka syntyivät Kronoksen kuohitessa sirpillä isänsä Uranoksen. Hesiodoksen mukaan sisarukset olivat Uranoksen (taivaan) ja Gaian (maan) lapsia. Tavallisesti ne kuitenkin mainittiin yön tyttäriksi.Erinys, Tietosanakirja osa 2, palsta 779–780, Tietosanakirja Osakeyhtiö 1909 Teisifonen ja sen sisarusten tehtävänä oli rangaista murhista, erityisesti silloin, kun ne kohdistuivat omaan sukuun. Vergiliuksen eepoksessa Aeneis Teisifone kuvataan Tartaroksen porttien vakavaksi vartijaksi, joka vahtii yötä päivää yhä alaspäin vaeltavia sielujaVergilius: Aeneis vi.548–607 (engl. käännös). == Alkmaionin tytär == Teisifone oli Alkmaionin ja Manton tytär. Alkmaion jätti Teisifonen ja tämän veljen Amfilokhoksen nuorina Korintin kuninkaan Kreonin luokse kasvatettavaksi. Teisifonen vartuttua ja tultua tavattoman kauniiksi, Kreonin puoliso myi tämän orjuuteen peläten tämän vievän miehensä mielenkiinnon kauneutensa avulla. Sattumalta Alkmaion kuitenkin osti tämän tuntematta tätä, ja hänen henkilöllisyytensä paljastui Alkmaionin palattua Korinttiin hakemaan lapsiaan.Apollodoros: Bibliotheke ('Kirjasto') 3.7.7 (engl. käännös). ==Lähteet== Luokka:Antiikin Kreikan jumalattaret Luokka:Kreikkalainen mytologia
Siansorkka

Siansorkka eli kaksoispolvi on solmu, jota käytetään esimerkiksi tavaran ripustamiseen kaiteeseen tai pujoksen päättelemiseen. Siansorkalla voidaan myös nopeasti kiinnittää esimerkiksi vene pollariin, koska solmun voi tehdä valmiiksi ja pudottaa paalun ylitse. Solmu helppo ja nopea tehdä, ja se on helppo avata myös kuormituksen jälkeen. Siansorkka voi kuitenkin löystyä itsekseen, joten veneen kiinnittämiseen pitemmäksi aikaa kannattaa käyttää paalusolmua. Sen vanha nimi on ollut rakentajasolmu. Ulkosorkka on muunnos siansorkasta. == Lähteet == Luokka:Solmut
Mia Puuska

Mia Marianne Puuska (o.s. Strömmer, s. 26. helmikuuta 1974 Tampere)www.sports- reference.com on suomalainen moukarinheittäjä. Hän edusti Tampereen Pyrintöä. Vuosina 1992–1999 häntä valmensivat Merja Salonen-Piira ja Harri Huhtala ja vuodesta 2000 Tero Linja. Puuska voitti moukarinheiton suomenmestaruuden Kalevan kisoissa vuosina 1996, 1999, 2000 ja 2001. SM-hopeaa hän saavutti vuosina 1995, 1997, 1998 ja 2003. Puuska edusti Suomea kansainvälisellä tasolla yleisurheilun EM-kisoissa Budapestissa 1998, Sydneyn kesäolympialaisissa 2000 ja yleisurheilun MM-kisoissa Edmontonissa 2001, mutta ei selviytynyt yhdessäkään kisassa loppukilpailuun saakka. Hän kärsi urallaan loukkaantumisista sekä muista terveysongelmista ja joutui lopettamaan kilpauransa allergiaperäisen astman vuoksi vuonna 2004 todettuaan ettei pysty sairautensa takia harjoittelemaan täysipainoisesti Ateenan kesäolympialaisia varten. Puuska paransi kuudesti naisten moukarinheiton Suomen-ennätystä ja oli ensimmäinen moukaria yli 60 metriä heittänyt suomalaisnainen. Viimeisen Suomen ennätyksensä 69,63 m hän heitti 24. maaliskuuta 2001 Potchefstroomissa, Etelä- Afrikassa. Ennätyksen rikkoi Krista Tervo kesäkuussa 2019. Puuska kirjoitti yhdessä Tiia Hautalan kanssa vuonna 2007 kirjan Vieläkös te urheilette? (ISBN 9789524646550, Pilot-Kustannus Oy). == Lähteet == Luokka:Suomalaiset moukarinheittäjät Luokka:Vuonna 1974 syntyneet Luokka:Elävät henkilöt
Swahili

Swahili voi tarkoittaa: *swahilin kieli, Itä-Afrikassa puhuttu kieli *swahilit, afrikkalainen kansa Luokka:Seulonnan keskeiset artikkelit